
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1352 


18 Οκτωβρίου 2002 


ΑΠΟΦΑΣΕΙ Σ 

Αριθ. 296544/500 

Εφαρμογή του Καν. (ΕΚ) 2019/93 του Συμβουλίου και Καν 
(ΕΚ) 3063/93 της Επιτροπής, όσον αφορά τις ενισχύ¬ 
σεις για την παραγωγή μελιού ειδικής ποιότητας στα 
μικρά νησιά του Αιγαίου Πελάγους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 1 παρ. 1,2 και 3 του Ν. 1338/83 «Εφαρ¬ 
μογή του Κοινοτικού Δικαίου» (Α' 34), όπως τροποποιήθη¬ 
κε με το άρθρο 6 του Ν. 1440/1984 (Α'70) «Συμμετοχή της 
Ελλάδας στο κεφάλαιο, στα αποθεματικά και στις προ¬ 
βλέψεις της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΨΒΑΤΟΜ» και το 
άρθρο 65του Ν. 1892/1990 (ΑΊ01). 

β. Του άρθρου 26παρ. 3του Ν. 992/79 «περί οργάνωσης 
των διοικητικών υπηρεσιών για την εφαρμογή της Συνθή¬ 
κης προσχώρησης της Ελλάδας στις Ευρωπαϊκές Κοινό¬ 
τητες και ρύθμιση συναφών θεσμικών και οργανωτικών 
θεμάτων» (Α' 280). 

γ. Του άρθρου 33 του Ν. 2538/1997 «Περί τροποποίη¬ 
σης της κείμενης νομοθεσίας για τα γεωργικά και κτηνια¬ 
τρικά φάρμακα, ρύθμιση χρεών Συνεταιριστικών Οργα¬ 
νώσεων και άλλες διατάξεις» (Α' 242) σε συνδυασμό με το 
άρθρο 22 παρ. 3του Ν. 992/1997 (Α'280). 

δ. Του Ν.1558/1985 «Κυβέρνηση και Κυβερνητικά όργα¬ 
να» (Α' 137) και ειδικότερα του άρθρου 29Α, όπως αυτό 
προστέθηκε με το άρθρο 27 του Ν. 2081/1992 (Α' 154) .ρύθ¬ 
μιση του θεσμού των Επιμελητηρίων, τροποποίηση διατά¬ 
ξεων του Ν. 1712/1987, για τον εκσυγχρονισμό των επαγ¬ 
γελματικών οργανώσεων των εμπόρων, βιοτεχνών και λοι¬ 
πών επαγγελματιών και άλλες διατάξεις (Α' 154) και 
τροποποιήθηκε από το άρθρο 1, παράγραφος 2α του 
Ν.2469 «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις» (Α' 38). 

ε.Του Ν. 2362/1995 (Α'247) «ΠερίΔημοσίου Λογιστικού». 

στ. Του Ν. 2637/1998 (Α' 2637/98) περί «Σύστασης Ορ- 
γαν. Πιστοποίησης Λογαριασμών και Εγγυήσεων ... και 
άλλες διατάξεις». 

- Του Ν. 2732/1999 (Α' 154) περί «Διεπαγγελματικές Ορ¬ 
γανώσεις και ρύθμιση θεμάτων αρμοδιότητας του Υπ. Γε¬ 
ωργίας». 


- Του άρθρου 24 του Ν. 2945/2001 (ΦΕΚ 223/2001) 
«Εθνικό σύστημα προστασίας της αγροτικής δραστηριό¬ 
τητας και άλλες ρυθμίσεις θεμάτων αρμοδιότητας του 
Υπουργείου Γεωργίας». 

-Το Ν. 2081/2000 ΦΕΚ 61/9.3.2000 για τις αγροτικές συ¬ 
νεταιριστικές οργανώσεις. 

ζ. Την ΚΥΑ 50637/29.8.2000 «Έγκριση Κανονισμού Ορ¬ 
γανωτικής Διάρθρωσης και Λειτουργίας των Υπηρεσιών 
του Οργανισμού Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων (ΟΠΕΚΕΠΕ)- 
Ν.Π.Ι.Δ.» (ΦΕΚ 1104 Β'/2000). 

η. Την 398357/30.10.2000 απόφαση του Υπουργού Γε¬ 
ωργίας «Ανάθεση άσκησης αρμοδιοτήτωντου ΟΠΕΚΕΠΕ 
στις Υπηρεσίες του Υπουργείου Γεωργίας που αφορούν 
στη χορήγηση οικονομικών ενισχύσεων (ΕΓΤΠΕ-Τμήμα 
Εγγυήσεων)» (ΦΕΚ 1391 Β72000). 

θ. Την ΚΥΑ 39455/23.10.2000 (ΦΕΚ 1324 Β'/2000) «Ανά¬ 
θεση άσκησης αρμοδιοτήτωντου ΟΠΕΚΕΠΕ στις Νομαρ¬ 
χιακές Αυτοδιοικήσεις της Χώρας». 

ι. Την 227200/15.2.2002 (ΦΕΚ 215 Β'/2002) απόφαση 
του Υπουργού Γεωργίας «Αρμοδιότητες των Διευθύνσε¬ 
ων του Υπουργείου Γεωργίας μετά την κατάργηση της 
ΓΕΔΙΔΑΓΕΠ». 

ια. Την 3895566/27.9.2000 (ΦΕΚ 1294Β72002) απόφαση 
του Υπουργού Γεωργίας «Έγκριση Κανονισμού Διαδικα¬ 
σιών Ελέγχου του Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσε¬ 
ων (ΟΠΕΚΕΠΕ)-Ν.Π.Ι.Δ,». 

ιβ. Το Π.Δ. 81/2002 «Συγχώνευση Υπουργείων Εθνικής 
Οικονομίας & Οικονομικών στο Υπουργείο Οικονομίας & 
Οικονομικών» (Α' 57/2002). 

2. Τους Κανονισμούς: 

α. 2019/93 του Συμβουλίου «Για τη θέσπιση ειδικών μέ¬ 
τρων για ορισμένα γεωργικά προϊόντα προς όφελος των 
μικρών νησιών του Αιγαίου Πελάγους». 

β. 442/2002 του Συμβουλίου «Για την τροποποίηση του 
Καν 2019/937». 

γ. 3063/93 της Επιτροπής «Περί λεπτομερών κανόνων 
εφαρμογής του Κανονισμού 2019 (ΕΟΚ) όσον αφορά τις 
ενισχύσεις για την παραγωγή μελιού ειδικής ποιότητας». 

δ. 780/2002 της Επιτροπής «Για την τροποποίηση του 
Καν. 3063/93». 

3. Το Π.Δ. 402/1998 «Οργανισμός Υπουργείου Γεωρ¬ 
γίας» (Α' 187) όπως ισχύει σήμερα. 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογισμού. 

5. Την 1100383/1330/Α 0006/31.10.2001 (ΦΕΚ 1485/ 

2001 τ. Β') απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών», αποφα¬ 
σίζουμε: 

Άρθρο 1 
Σκοπός 

Με την παρούσα απόφαση καθορίζονται τα συμπληρω¬ 
ματικά μέτρα εφαρμογής του ειδικού καθεστώτος παρα¬ 
γωγής μελιού ειδικής ποιότητας στα μικρά νησιά του Αι¬ 
γαίου Πελάγους, σε εφαρμογή των κανονισμών: 

α) 2019/93/ΕΟΚτου Συμβουλίου της 19ης Ιουλίου 1993 
(Ε.Ε. αρ. Ι_ 184 της 27.7.93), όπως τροποποιήθηκε με τον 
Καν. (Ε.Κ.) 442/93 του Συμβουλίου της 18ης Φεβρουάριου 

2002 (Ε.Ε. αρ. Ε 68 της 12.3.2002) και ισχύει κάθε φορά. 

β) 3063/93/ΕΟΚ της Επιτροπής της 5ης Νοεμβρίου 

1993 (Ε.Ε. αρ. 1274της 6.11.93), όπως τροποποιήθηκε με 
τον Καν. (Ε.Κ.) 780/2002 της Επιτροπής της 8ης Μαΐου 
2002 (Ε.Ε. αρ. 1123 της 9.5.2002) και ισχύει κάθε φορά. 

Άρθρο 2 

Υποβολή προγράμματος προς έγκριση 

Οι ενώσεις μελισσοκόμων υποβάλουν προς έγκριση 
στη Διεύθυνση Ζωικής Παραγωγής & ΑΠΑ, τα προγράμ¬ 
ματα πρωτοβουλιών σύμφωνα με το άρθρο 2 παρ. 1 του 
Καν. 3063/93 με χρονοδιάγραμμα εφαρμογήςτους, μέχρι 
την 1η Φεβρουάριου του έτους εφαρμογής του προ¬ 
γράμματος. 

Η περίοδος εφαρμογής του προγράμματος πρωτοβου¬ 
λιών, ορίζεται από 1η Μαρτίου μέχρι 15η Οκτωβρίου του 
έτους εφαρμογής. 

Μαζί μετά προγράμματα πρωτοβουλιών οι φορείς υπο¬ 
βάλουν συγκεντρωτικές και αναλυτικές καταστάσεις των 
μελών των ενώσεων τους, με τον αριθμό των μελισσο- 
σμηνών κατά μέλος. 

Συγχρόνως τα προγράμματα κοινοποιούνται και στην 
κατά τόπο αρμόδια Διεύθυνση Αγροτικής Ανάπτυξης της 
Νομαρχιακής Αυτοδιοίκησης όπου ανήκει η Ένωση. 

Στη συνέχεια η Διεύθυνση Ζωικής Παραγωγής & ΑΠΑ 
εγκρίνει ή απορρίπτει το σχετικό πρόγραμμα πρωτοβου¬ 
λιών αφού ζητήσει, εφ’ όσον κρίνει αναγκαίο, κατά περί¬ 
πτωση, τις απαραίτητες διευκρινήσεις ή τροποποιήσεις 
αυτού. 

Η παραπάνω διαδικασία ολοκληρώνεται μέχρι 1η Μαρ¬ 
τίου. 

Άρθρο 3 

Υποβολή αιτήσεων ενίσχυσης 

Οι δικαιούχοι της ενίσχυσης, σύμφωνα με το άρθρο 1 
του Καν. (Ε.Κ.) 780/2002, ενώσεις μελισσοκόμων που 
έχουν αναγνωριστεί από τις Ελληνικές Αρχές, υποβάλ¬ 
λουν αίτηση όπως το Υπόδειγμα 2 της παρούσας, στη 
Δ/νση Αγρ. Ανάπτυξης του Νομού τους από 1ης έως 30η 
Ιουλίου κάθε έτους για την παραγωγή του εν λόγω έτους, 
μαζί με τα εξής δικαιολογητικά : 

α) Υπεύθυνη δήλωση του Ν. 1559/86, της ένωσης, ότι οι 
κυψέλες παραγωγής είναι μόνιμα εγκατεστημένες στο 
νησί και ότι οι δράσεις πρωτοβουλιών για τις οποίες ζη¬ 
τείται η ενίσχυση δεν έχουν ενταχθεί σε άλλο ενισχυόμε- 
νο πρόγραμμα από εθνικούς ή και κοινοτικούς πόρους. 

β) Κατάσταση μελών μαζί με την ποσότητα του μελιού 
πουέχειπαραχθείαπότα μέλη της Ένωσης (Υπόδειγμα 3). 


γ) Ανάλυση από εργαστήριο του ευρύτερου δημοσίου 
τομέα για τη φυτική του προέλευση. 

δ) Ακριβές φωτοαντίγραφο του μελισσοκομικού βιβλια¬ 
ρίου: 

- σελίδα τρία (3), όπου φαίνονται τα πλήρη στοιχεία του 
μελισσοκόμου, 

- εκείνης που υπάρχει η τελευταία πρόσφατη θεώρηση. 

ε) Καταστατικό της Ένωσης μελισσοκόμων, όπως προ- 

βλέπεται από την ισχύουσα νομοθεσία. 

Σε περίπτωση μη τηρήσεως της εν λόγω προθεσμίας, 
εκτός περιπτώσεων ανωτέρας βίας, η ενίσχυση που πρέ¬ 
πει να καταβληθεί μειώνεται κατά 20%. Δεν καταβάλλεται 
καμία ενίσχυση για αίτηση που υποβάλλεται τουλάχιστον 
20 ημέρες μετά την ανωτέρω ημερομηνία. 

Άρθρο 4 
Κατανομές 

Μετά την ολοκλήρωση της κατάθεσης των αιτήσεων, οι 
Δ/νσεις Αγροτικής Ανάπτυξης προβαίνουν σε διοικητικό 
έλεγχο του 100% των αιτήσεων και γνωστοποιούν στη 
Δ/νση Ζωικής Παραγωγής & ΑΠΑ για τον Νομό τους, τον 
αριθμό των κυψελών που δικαιούνται ενίσχυση, το αργό¬ 
τερο μέχρι την 15η Αυγούστου κάθε έτους, για την παρα¬ 
γωγή του εν λόγω έτους. 

Στη συνέχεια η Δ/νση Ζωικής Παραγωγής & ΑΠΑ, προ¬ 
βαίνει στην κατανομή ανά Νομό του καθορισμένου σύμ¬ 
φωνα με το άρθρο 12 παρ. 2 του Καν. 442/2002, αριθμού 
κυψελών καιτου συνολικού ποσού σε ευρώ την οποία δια¬ 
βιβάζει μέχρι 5 Σεπτεμβρίου κάθε έτους στις Δ/νσεις 
Αγροτικής Ανάπτυξης, ώστε να καθορισθεί ο αριθμός κυ¬ 
ψελών που εγκρίνονται για ενίσχυση ανά Δ/νση Αγροτι¬ 
κής Ανάπτυξης. Σε περίπτωση υπέρβασης του εν λόγω 
ορίου εφαρμόζεται ενιαίος συντελεστής μείωσης ανάλο¬ 
γα με το ποσοστό υπέρβασης. Τα παραπάνω διαβιβάζο¬ 
νται και στον ΟΠΕΚΕΠΕ. 

Εάν η συνολική δαπάνη για την πραγματοποίηση των 
πρωτοβουλιών είναι μεγαλύτερη του συνολικού ποσού σε 
ευρώ, που έχει κατανεμηθεί σε κάθε ένωση μελισσοκό- 
μων, το επιπλέον ποσό θα βαρύνει την εν λόγω ένωση. 

Άρθρο 5 

Έλεγχοι 

1. Τακτικοί έλεγχοι: 

Για την ορθή εφαρμογή των μέτρων της παρούσας από¬ 
φασης, με απόφαση του Νομάρχη, ύστερα από εισήγηση 
της αρμόδιας Δ/νσης Αγρ. Ανάπτυξης, συνίσταται Τριμε¬ 
λής Επιτροπή Ελέγχου και ορίζονται τα μέλη της από 
υπαλλήλους της οικείας Δ/νσης. 

Οι υπάλληλοι της Δ/νσης Αγρ. Ανάπτυξης της Νομαρ¬ 
χιακής Αυτοδιοίκησης, που είναι υπεύθυνοι για τον διοι¬ 
κητικό έλεγχο των αιτήσεων ενίσχυσης και τη σύνταξη 
των σχετικών δικαιολογητικών, δεν είναι δυνατόν να είναι 
μέλη της επιτροπής αυτής. 

Η θητεία της επιτροπής είναι τριετής δυνάμενη να ανα¬ 
νεωθεί. 

Έργο της επιτροπής είναι να εκτελεί τακτικούς επιτόπι¬ 
ους ελέγχους σύμφωνα με το άρθρο 6 του Κανονισμού 
3063/93 ΕΟΚ, όπως τροποποιείται και ισχύει κάθε φορά. 

Οι επιτόπιοι έλεγχοι διεξάγονται σε ποσοστό τουλάχι¬ 
στον 10% των υποβαλλόμενων αιτήσεων για ενίσχυση και 
ένας (1) τουλάχιστον επιτόπιος έλεγχος διεξάγεται κατά 
τη διάρκεια υλοποίησης των πρωτοβουλιών. 

Στην περίπτωση κατά την οποία διαπιστώνεται σημαντι¬ 
κός αριθμός παρατυπιών, η αρμόδια αρχή πραγματοποι- 

εί συμπληρωματικούς ελέγχους κατά τη διάρκεια τουτρέ- 
χοντος έτους και αυξάνει το ποσοστό των αιτήσεων που 
πρέπει να ελεγχθούν κατά το επόμενο έτος. Οι αιτήσεις 
που αποτελούν αντικείμενο επιτόπιου ελέγχου, προσδιο¬ 
ρίζονται από την ελληνική αρχή, ιδίως βάσει αναλύσεως 
των κινδύνων, διασφαλίζοντας συγχρόνως την επιλογή 
αντιπροσωπευτικού δείγματος. 

Οι επιτόπιοι έλεγχοι αφορούν: 

- τον αριθμό των κυψελών που έχουν δηλωθεί στην αί¬ 
τηση, 

- την υλοποίηση του προγράμματος πρωτοβουλιών. 

2. Έκτακτοι έλεγχοι 

Ο ΟΠΕΚΕΠΕ διενεργεί αιφνίδιους ελέγχους επί αντι¬ 
προσωπευτικού δείγματος 5% των υποβαλλόμενων αιτή¬ 
σεων για ενίσχυση. 

Ο έλεγχος διενεργείται από τα μέλη επιτροπής που ορί¬ 
ζεται με απόφαση του προέδρου του ΟΠΕΚΕΠΕ αποτε- 
λούμενη από υπαλλήλους του (γεωπόνο ή κτηνίατρο, οι¬ 
κονομικό - διοικητικό). 

Κατά τον έλεγχο διαπιστώνονται α) οι ονομασίες και οι 
διευθύνσεις ενώσεων μελισσοκόμων ή το ονοματεπώνυ¬ 
μο και η διεύθυνση του μελισσοκόμου, β) ο αριθμός κυ¬ 
ψελών που έχει δηλωθεί στην αίτηση και γ) τα παραστατι¬ 
κά από την υλοποίηση του προγράμματος. 

Όλα τα στοιχεία και δικαιολογητικά, που αναφέρονται 
στην παρούσα απόφαση, βάσει των οποίων χορηγείται η 
ενίσχυση στην παραγωγή, θα πρέπει ανά πάσα στιγμή να 
είναι διαθέσιμα για τυχόν εθνικό ή κοινοτικό έλεγχο. 

Οι δικαιούχοι που δε διαθέτουν αριθμό μηχανογραφι¬ 
κού μητρώου του ΟΠΕΚΕΠΕ, προκειμένου να λάβουν τη 
δικαιούμενη από το πρόγραμμα ενίσχυση, θα πρέπει να 
υποβάλλουν στη Δ/νση Οικονομικού, Τμήμα Λογιστηρίου 
του ΟΠΕΚΕΠΕ σχετική αίτηση, σύμφωνα με το συνημμέ¬ 
νο υπόδειγμα 5 της παρούσας για χορήγηση μηχανογρα¬ 
φικού μητρώου ΟΠΕΚΕΠΕ. 

Η επιλογή του δείγματος επιτόπιων ελέγχων γίνεται βά¬ 
σει αναλύσεωςτου κινδύνου. 

3. Οι επιτόπιοι έλεγχοι πρέπει να έχουν ολοκληρωθεί μέ¬ 
χρι 15η Νοεμβρίου. Όλα τα στοιχεία και δικαιολογητικά, 
που αναφέρονται στην παρούσα απόφαση, βάσει των 
οποίων χορηγείται η ενίσχυση στην παραγωγή, θα πρέπει 
ανά πάσα στιγμή να είναι διαθέσιμα για τυχόν εθνικό ή κοι¬ 
νοτικό έλεγχο. 

Άρθρο 6 

Διαδικασία πληρωμής 

Η αναγνώριση και εκκαθάριση της δαπάνης γίνεται από 
τις οικίες Δ/νσεις Αγροτικής Ανάπτυξης του Νομού. 

Μετά την ολοκλήρωση τωνπροβλεπομένων διοικητικών 
και επιτόπιων ελέγχων, οι Δ/νσεις Αγροτικής Ανάπτυξης 
συντάσσουν φάκελο μετά εξής δικαιολογητικά: 

- Ονομαστική κατάσταση μελισσοκόμων για την ενίσχυ¬ 
ση μελισσοσμηνών υπογεγραμμένη από την οικεία Δ/νση 
Αγρ. Ανάπτυξης (Υπόδ. 4) 

- Συγκεντρωτική κατάσταση μελών ένωσης μελισσοκό- 
μων θεωρημένη και υπογεγραμμένη από την οικεία Δ/νση 
Αγρ. Ανάπτυξης καθώς και από τον δικαιούχο της οικονο¬ 
μικής ενίσχυσης (Υπόδ. 5) 

- Έκθεση ολοκλήρωσης των πρωτοβουλιών μαζί με τα 
σχετικά παραστατικά από το φορέα υλοποίησης των 
πρωτοβουλιών, με το πέρας της εκτέλεσης και μέχρι την 
1η Νοεμβρίου. 

- Βεβαίωση ποσοστού υλοποίησης των προγραμμάτων 
πρωτοβουλιών από την επιτροπή ελέγχου της οικείας Ν.Α. 


- Τα δικαιολογητικά α, β, γ, δ, και ε που προβλέπονται 
στο άρθρο 3 της παρούσας. 

- Φύλλο ελέγχου (ΟΙίθοΚ ΙίεΙ). 

Από ένα αντίγραφο όλωντων παραπάνω δικαιολογητικών 
αποστέλλεται στον ΟΠΕΚΕΠΕ 1) Δ/νση Οικονομικού και 2) 
Δ/νση ΔΗΛΙΖΩ τμήμα III για την έκδοση της εντολής πληρω¬ 
μής. Αντίγραφο της συγκεντρωτικής κατάστασης πληρω¬ 
μής ενώσεων μελισσοκόμων νομού (Υποδ. 5) αποστέλλεται 
στο υποκατάστημα ΑΤΕ της περιοχής του δικαιούχου. 

Η ενίσχυση καταβάλλεται το αργότερο στις 31 Δεκεμβρί¬ 
ου της περιόδου για την οποία χορηγείται η ενίσχυση, συ¬ 
ναρτήσει του πραγματικού ποσοστού της πραγματοποίη¬ 
σης του προγράμματος πρωτοβουλιών. Δεν διενεργείται 
πληρωμή αν το ποσοστό αυτό είναι χαμηλότερο από 50%. 

Διευκρινίζεται ότι η προθεσμία αυτή αφορά την ημερο¬ 
μηνία έκδοσης της εντολής πληρωμής από το λογιστήριο 
του ΟΠΕΚΕΠΕ και κατά συνέπεια θα πρέπει να ληφθεί 
υπ’όψιν από τις Δ/νσεις Αγρ. Ανάπτυξης, ώστε τα δικαιο- 
λογητικά να φθάνουν στο λογιστήριο έγκαιρα, τουλάχι¬ 
στον είκοσι (20) ημέρες πριν. 

Άρθρο 7 

Κυρώσεις 

1. Σε περίπτωση αδικαιολόγητης καταβολής της ενί¬ 
σχυσης, η ελληνική αρχή προβαίνει στην ανάκτηση των 
καταβληθέντων ποσών, επαυξημένων μετον ισχύοντατό- 
κο, ο οποίος υπολογίζεται από την ημερομηνία καταβο¬ 
λής της ενίσχυσης μέχρι την πραγματική ανάκτησή της. 
Το επιτόκιο που ισχύει είναι αυτό που εφαρμόζεται για τις 
ανάλογες ενέργειες ανάκτησης στο εθνικό δίκαιο. 

2. Σε περίπτωση που πρέπει να επιστραφεί η ενίσχυση 
εξαιτίας παρατυπίας που βαρύνει τον ενδιαφερόμενο και 
η οποία έχει γίνει εσκεμμένα ή από σοβαρή αμέλεια, η ελ¬ 
ληνική αρχή προβαίνει στην ανάκτηση των καταβληθέ¬ 
ντων ποσών, προσαυξημένων κατά 20%, με επιφύλαξη της 
εφαρμογής της προσαύξησης για τόκους που αναφέρο- 
νται στην παράγραφο 1.0 ενδιαφερόμενος δεν δικαιούται 
πλέον να απολαύει του καθεστώτος για το επόμενο έτος. 

3. Η ανακτηθείσα ενίσχυση και οι τόκοι καταβάλλονται 
στους οργανισμούς ή στις υπηρεσίες πληρωμών μετά την 
αφαίρεση των δαπανών που χρηματοδοτούνται από το Ευ¬ 
ρωπαϊκό Γεωργικό Ταμείο Προσανατολισμού και Εγγυή¬ 
σεων, κατ’ αναλογία προς την κοινοτική χρηματοδότηση. 

Άρθρο 8 
Γ ενικά 

Όλα τα ανωτέρω στοιχεία πρέπει να είναι μηχανογρα¬ 
φημένα όπως απαιτείται από την Κοινοτική Νομοθεσία 

Προσαρτώνται και αποτελούν αναπόσπαστο μέρος της 
παρούσας τα υποδείγματα 1 έως 6. 

Για το χρονικό διάστημα 2002 η πληρωμή των δικαιού¬ 
χων θα γίνει με τα δεδομένα της απόφασης 329361/ 
23.3.94 και σύμφωνα με το άρθρο 12παρ. 1 σημείο 2 και 
παρ. 2 του Καν. 442/2002 για το ποσό της ενίσχυσης και 
τον αριθμό των κυψελών. 

Με απόφαση του Υπουργού Γεωργίας καθορίζονται οι 
λεπτομέρειες εφαρμογής της παρούσας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 11 Οκτωβρίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΦΛΩΡΙΔΗΣ Γ. ΔΡΥΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 1 


Ένωση Μελισσοκόμων:. 


ΚΑΤΑΣΤΑΣΗ ΜΕΛΩΝ 

"Α/Α| ΟΝΟΜΑΤΕΠΩΝΥΜΟ ΚΑΐΊ ΑΡΙΘΜΟΣ ΑΡΙΘΜΟΣ 

ΠΑΤΡΩΝΥΜΟ ΜΕΛΙΣΣΟΚΟΜΙΚΟΥ ΜΕΛΙΣΣΟΣΜΗΝΩΝ 

_ ΒΙΒΛΙΑΡΙΟΥ _ 

12 3 4 


ΥΠΟΔΕΙΓΜΑ 2 


ΑΙΤΗΣΗ 


Ένωση μελισσοκόμων: 


Νομού: . 

Αριθμός Αναγνώρισης:. 

(Για Ομάδες Παραγωγών & για νέες Οργανώσεις) 

Έδρα:. 

Διεύθυνση:. 

«Για χορήγηση της ενίσχυσης στις Ενώσεις 
Μελισσοκόμων των μικρών νησιών του Αιγαίου». 
Ημερομηνία:.. 


: 1. Κατάσταση μελών (Υποδ. 4) 

2 . φωτοαντίγραφα θεωρημένα από τη 
Δ/νση Αγροτικής Ανάπτυξης του 
μελισσοκομικού βιβλιαρίου 

ί. σελίδα 3 

ϋ. εκείνης που υπάρχει η τελευταία 

πρόσφατη θεώρηση 

3. Καταστατικό της Ένωσης 
μελισσοκόμων εφ’όσον προβλέπεται από 
την ισχύουσα νομοθεσία. 

ΥΠΟΔΕΙΓΜΑ 


Προς: 

Δ/νση Αγρ. Ανάπτυξης-Τμήμα Παρ. Εισοδ. 
Ενισχύσεων 

Νομού:. 

Παρακαλούμε να μας χορηγήσετε την 
ενίσχυση για την παραγωγή μελιού ειδικής 
ποιότητας για καταγεγραμμένες 
παραγωγικές κυψέλες (μελισσοσμήνη) για 
το έτος 200.... 

Το ποσό της επιδότησής μας να 
κατατεθεί στο λογαριασμό 

. της ΑΤΕ, 

υποκατάστημα. 

Παραγωγή μελιού έτους 200... 

.τόνοι. 

Ο Νόμιμος Εκπρόσωπος 
της Ένωσης μελισσοκόμων 


Υπογραφή 


Ένωση Μελισσοκόμων: 


ΚΑΤΑΣΤΑΣΗ ΜΕΛΩΝ 


ΟΝΟΜΑΤΕΠΩΝΥΜΟ ΚΑΙ 
ΠΑΤΡΩΝΥΜΟ 


ΑΡΙΘΜΟΣ 

ΜΕΛΙΣΣΟΚΟΜΙΚΟΥ 

ΒΙΒΛΙΑΡΙΟΥ 

3 


ΑΡΙΘΜΟΣ 

ΜΕΛΙΣΣΟΣΜΗΝΩΝ 


ΠΟΣΟΤΗΤΑ 

ΜΕΛΙΟΥ 

(ΚΙΛΑ) 

5 
















Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ 

ΝΟΜΟΥ:. 

ΤΜΗΜΑ ΠΑΡΕΜΒΑΣΕΩΝ 
ΕΙΣΟΔ. ΕΝΙΣΧΥΣΕΩΝ 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


18005 



Βεβαιώνεται ότι στο Νησί ή Νησιά του 
νομού μας φύεται θυμάρι και παράγεται θυ¬ 
μαρίσιο μέλι. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΥΠΟΔΕΙΓΜΑ 6 


ΠΡΟΣ: ΟΠΕΚΕΠΕ 

ΤΜΗΜΑ ΠΡΟΫΠΟΛΟΓΙΣΜΟΥ 
& ΕΣΟΔΩΝ 
Αχαρνών 241 
Τ.Κ.: 104 46 Αθήνα 

ΑΙΤΗΣΗ ΓΙΑ ΕΓΓΡΑΦΗ ΣΤΟ 
ΜΗΧΑΝΟΓΡΑΦΙΚΟ ΜΗΤΡΩΟ 

Α. ΣΤΟΙΧΕΙΑ ΕΠΙΧ/ΣΗΣ 

1. Κωδικός δικαιούχου:. 

2. Ονοματεπώνυμο ή Επωνυμία:. 

3. Αρ. Φορ. Μητρώου ή ταυτότητας:.. 

4. Κωδικός κοινότητας:. 

5. Αρ. λογαριασμού τραπέζης - τράπεζα - 

Υποκατάστημα:. 

6. Κωδικός κοινότητας:. 

7. Έδρα και Δ/νση:. 

8. Ταχ. Κώδικας:. 

9. Μορφή της επιχ/σης:. 

10. Αντικείμενο εργασιών:. 

11. Αριθμ. τηλεφώνου - Ροχ:. 

12. Αριθμ. πράξεως συστάσεων / Αρχή:. 

13. Φ.Ε.Κ. Α.Ε. και Ε.Π.Ε.:. 

Β. ΣΤΟΙΧΕΙΑ ΝΟΜΙΜΟΥ Ή ΝΟΜΙΜΩΝ ΕΚΠΡΟΣΩΠΩΝ 

1. ΕΠΩΝΥΜΟ:. 

2. ΟΝΟΜΑ:. 

3. ΟΝΟΜΑ ΠΑΤΡΟΣ:. 

4. Α.Δ.Τ.:.·. 

5. ΕΚΔ, ΑΡΧΗ:. 

Γ. Ονοματεπώνυμα υπαλλήλων ή προσώπων που εξουσιοδοτούνται για τη λήψη 
πληροφοριών σχετικά με τα δικ/κα και γενικά συναλλαγές με την υπηρεσία: 

1 . 

2 . 

3 . 

4 .·. 


Υπογραφή:. 

Τόπος / Ημερομηνία:. 

Το γνήσιο της υπογραφής και το νόμιμο της εκπροσώπησης για τα νόμιμα πρόσωπα, 
βεβαιώνεται από Δημόσια, Δημοτική ή Κοινοτική Αρχή ή από Τράπεζα. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 7 

ΦΥΛΛΟ ΕΛΕΓΧΟΥ ΣΤΗΝ ΕΝΙΣΧΥΣΗ ΜΕΛΙΟΥ 
ΣΤΑ ΜΙΚΡΑ ΝΗΣΙΑ ΤΟΥ ΑΙΓΑΙΟΥ 


1 . 

-Διαβιβαστικό από Δ/νση Αγρ. Ανάπτυξης με δικαιολογητικά πληρωμής στον ΟΠΕΚΕΠΕ 
Δ/νση Οικονομικού Τμήμα Λογιστηρίου 
-Αριθμ. πρωτοκόλλου 
-Ημερομηνία 

-Σφραγίδα - Υπογραφή - Ονοματεπώνυμο Δ/ντου Αγρ. Ανάπτυξης 



2 . 

-Ονομαστική κατάσταση πληρωμής ανά ομάδα παραγωγών μελιού 
-Βεβαίωση πραγματοποίησης πρωτοβουλιών 
-Αριθμός μελισσοκόμων που δικαιούνται ενίσχυση 
-Παραγωγή μελιού (τόννοι) 

-Αριθμός μελισσοκόμων που αναγράφονται στην αίτηση 
-Αριθμός μελισσοσμηνών που δικαιούνται ενίσχυσης 
-Ποσό ενίσχυσης ανά μελισσοσμήνος 
-Αριθμός μελισσοσμηνών που εγκρίθηκαν 
-Συνολικό ποσό ενίσχυσης 
-Υπογραφή δικαιούχου 

-Αναγνώριση και εκκαθάριση για το σύνολο της ενίσχυσης 
-Υπογραφή - Ονοματεπώνυμο συντάξαντος 

-Σφραγίδα - ημερομηνία - υπογραφή - ονοματεπώνυμο Δ/ντου Αγρ. Ανάπτυξης 


3. Καταβολή Οικονομικής Ενίσχυσης 

-Τα δικαιολογητικά πρέπει να φθάσουν στο Λογιστήριο του ΟΠΕΚΕΠΕ έγκαιρα πριν την 
10ι Δεκεμβρίου 

-Ο ΟΠΕΚΕΠΕ καταβάλει την ενίσχυση στην ένωση μελισσοκόμων μέχρι την 31 π 
Δεκεμβριού 

-Το ύψος .της ενίσχυσης καθορίζεται από την Ε.Ε. ανα καταγεγραμμενη παραγωγική 
κυψέλη 


Ο Ελεγκτής 


Ο Προϊστάμενος 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






